S-1370/2011

Mál þetta, sem dómtekið var 29. maí 2012, er höfðað með ákæru útgefinni af lögreglustjóranum á Suðurnesjum 5. desember 2011 á hendur A, kt. […], […], og B, kt. […], […], „fyrir þjófnað, með því að hafa aðfaranótt þriðjudagsins 14. júní 2011, brotist inn í húsnæði fyrirtækisins Hjalti Guðmundsson ehf., kt. […], að Iðavöllum 1, 230 Reykjanesbæ, með því að spenna upp glugga, fara þar inn í auðgunarskyni og stela þaðan gulri Super-Kompressor Profimaster 400-60 loftpressu að áætluðu verðmæti samtals 300-400.000 kr. Ákærðu fóru með loftpressuna að dvalarstað ákærða B að […], og voru að bera loftpressuna inn í húsnæðið er lögregla hafði afskipti af ákærðu.

Telst háttsemi þessi varða við 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er þess krafist að ákærði B verði dæmdur til að sæta upptöku á eftirtöldum munum, er lögregla fann við húsleit á dvalarstað ákærða B að […] og í bifreiðinni […] sem ákærðu höfðu í umráðum sínum er lögregla hafði afskipti af þeim: Einhell XRP BYK-6001 borvél, Bosch D-70745 stingsög, Kress borvél, Powerline fræsara, svartri kýttisprautu, gulum Powerline slípirokk, grárri og rauðri Hilti borvél, grárri og blárri Einhell borvél, boxi með Hitachi skrúfbitum, ferða DVD spilara af óþekktri tegund, gulri bónvél, blárri og grárri kúttsög, framhlið af Pioneer bílageislaspilara, gulri hnoðbyssu merktri FMN, gulum slöngubút, Wurth tösku sem innihélt fasta lykla, 2 topplyklasettum af óþekktri tegund, úlpu merktri Borgarafli, slípihaus með fyrir borvél, verkfærakistu með ýmsum smáverkfærum og Ersa Kennedy topplyklasetti samkvæmt heimild í 1. mgr. 69. gr., sbr. 1. mgr. 69. gr. b. almennra hegningarlaga nr. 19/1940, sbr. c. lið 2. gr. laga nr. 149/2009.“

Þess er krafist að ákærðu verði dæmdir til refsingar og greiðslu alls sakarkostnaðar.

Ákærðu krefjast sýknu af kröfum ákæruvaldsins en til vara er krafist vægustu refsingar er lög leyfa. Þá gera verjendur kröfu um hæfilega þóknun sér til handa.

I.

Í frumskýrslu lögreglu kemur fram að hinn 14. júní 2011, kl. 05:35, hafi lögreglumaður á bifhjóli ekið norður Njarðarbraut skammt frá gatnamótum Njarðarbrautar og Borgarvegs þegar hann hafi veitt bifreiðinni […] athygli, þar sem henni hafi verið ekið út úr hringtorgi og inn á Borgarveginn. Hann hafi ákveðið að veita bifreiðinni eftirför til að kanna ástand hennar og ökuréttindi ökumanns. Lögreglumaðurinn hafi misst sjónar á bifreiðinni í stutta stund, en svo séð hvar henni hafði verið lagt fyrir framan […]. Þar hafi lögreglumaðurinn séð tvo karlmenn standa fyrir aftan bifreiðina og afturhleri hennar verið opinn. Lögreglumaðurinn hafi séð þá lyfta loftpressu upp úr farangursrýminu og leggja hana á götuna. Hún hafi verið gul að lit og á tveimur hjólum. Lögreglumaðurinn hafi gefið sig á tal við mennina og spurt þá að nafni og um loftpressuna. Ákærði B hefði sagt að hann hafi fengið hana að láni frá fyrirtæki eða vinnuveitanda sínum og eftir stuttar samræður hefðu ákærðu farið með loftpressuna í íbúð á annarri hæð. Lögreglumanninum hafi ekki þótt ástæða til frekari afskipta að svo stöddu.

Þá kemur fram í gögnum málsins að G-kk-nf H-kk-nf, f.h. Hjalta Guðmundssonar ehf., kom til lögreglu og tilkynnti um innbrot að Iðavöllum 2 í Reykjanesbæ og þjófnað á gulri loftpressu, á tímabilinu 10.-14. júní 2011. Fram kom að verðmæti loftpressunnar væri 300.000-400.000 krónur. Lögreglumenn ákváðu að fara að Þórustíg 6 til að kanna hvort loftpressan sem þar sást væri sú sama og úr innbrotinu að Iðavöllum. Er lögreglumenn komu þangað hleypti ákærði B þeim inn og hann framvísaði loftpressunni og undirritaði leitarheimild. Lögreglumennirnir lögðu hald á verkfæri sem fundust á heimilinu og loftpressuna, sem G-kk-nf H-kk-nf endurþekkti sem loftpressuna sem hefði verið tekin á Iðavöllum. Einnig var lagt hald á verkfæri og dvd-spilara sem fundust í bifreið ákærða B.

Ákærði B var yfirheyrður hjá lögreglu 14. júní 2011 og skýrði hann frá því að deginum áður hefði vinur hans, meðákærði A, komið í heimsókn til hans og beðið hann um að keyra sig til Reykjavíkur. Ákærði hefði samþykkt það og á leiðinni hefðu þeir farið í spilakassa í Hamraborg, Kópavogi. Ákærði hefði farið í hraðbanka rétt hjá spilastaðnum og þá hefði hann hitt mann sem hann væri málkunnugur og heiti D-kk-nf. D-kk-nf væri um 30 ára, þybbinn, stuttklipptur og með kringlulaga andlit. Hann væri pólskur. Ákærði hefði sagt D-kk-þgf að hann vildi mála bifreið sína og hann vantaði loftpressu til þess. D-kk-nf hefði sagt að hann gæti útvegað loftpressu síðar sama kvöld. Þeir hefðu mælt sér mót við 10-11 í Hafnarfirði rétt fyrir klukkan fjögur um nóttina og þeir hefðu svo hist kl. 03:45. D-kk-nf hefði reykt eina sígarettu og svo sett loftpressuna í bifreið ákærða. Ákærði kvaðst hafa fengið loftpressuna að láni og hann hefði átt að hafa samband við D-kk-þf þegar hann væri búinn að nota hana. Ákærði hafi ekki átt að greiða neitt fyrir afnotin, nema hann myndi skila loftpressunni bilaðri. Ákærði kvaðst ekki vita símanúmerið hjá D-kk-þgf þar sem þeir hefðu bara mælt sér mót. Þá sagði ákærði að D-kk-nf hefði verið á silfruðum VW Golf. Einnig sagði ákærði að meðákærði hefði komið með honum aftur til Reykjanesbæjar og þeir hefðu drukkið kaffi þar meðan þeir hefðu beðið eftir D-kk-þgf. Þegar þeir hefðu farið að hitta D-kk-þf hefði meðákærði ákveðið að fara aftur með honum til Keflavíkur og þegar þeir hafi verið að bera loftpressuna hafi lögreglumaður komið og spurt þá spurninga. Ákærði kannaðist ekki við að hafa sagt lögreglumanninum að hann hefði fengið loftpressuna hjá vinnuveitanda sínum, en gat ekki sagt hvaða skýringu hann hefði gefið lögreglumanninum. Þá sagði ákærði að hann hefði eftir þetta látið meðákærða út við Faxabraut og svo farið í vinnu.

Fyrir liggur í gögnum málsins skjal, dags. 15. júní 2011, þar sem ákærði B afsalaði þeim munum sem lögregla lagði hald á.

Ákærði A sagði við yfirheyrslu hjá lögreglu 19. júní 2011 að meðákærði hefði viljað sprauta bifreið sína og því vantað loftpressu. Ákærði hefði farið með honum að sækja loftpressuna, en þeir hefðu hitt mann við eina af aðalgötunum í Keflavík og þar hefði meðákærði og maðurinn tekið loftpressuna úr silfraðri bifreið og sett hana yfir í bifreið meðákærða. Ákærði kvaðst ekki þekkja til í Keflavík og því viti hann ekki hvar þetta hefði farið fram. Þá sagði ákærði að hann hefði ekki hjálpað þeim að flytja loftpressuna á milli bifreiða og hann gæti því ekki lýst manninum sem hefði látið meðákærða fá loftpressuna. Um ferðir sínar deginum áður sagði ákærði að hann hefði farið ásamt meðákærða í Kópavog að spila í spilakössum. Ákærði sagði að þeir hefðu ekki hitt neinn en tók fram að hann hefði ekki verið við hlið meðákærða B allan tímann. Þeir hefðu svo farið í Reykjanesbæ. Ákærði hafi ætlað að sækja um vinnu á sama stað og meðákærði. Þeir hefðu farið heim til meðákærða og horft á tvær myndir. Meðákærði hefði hringtá meðan til að útvega sér loftpressu því hann hafi viljað mála bifreið sína. Þeir hefðu svo farið að einhverri aðalgötu í Reykjanesbæ, sótt loftpressuna og farið með hana heim til meðákærða. Þar hefði lögreglan komið og rætt við þá. Skömmu síðar hefði meðákærði farið að vinna og frændi ákærða komið og sótt hann svo hann kæmist til Reykjavíkur.

II.

Við aðalmeðferð málsins kvaðst ákærði A hafa farið ásamt meðákærða í Kópavog og þeir hefðu spilað í spilakössum. Ákærði hefði svo beðið meðákærða að keyra sig til Keflavíkur svo hann gæti heimsótt börn sín. Á leiðinni til Keflavíkur hefðu þeir komið við í Hafnarfirði þar sem meðákærði hafi ætlað að hitta vin sinn og svo hefðu þeir farið til Keflavíkur og stoppað á bensínstöð þar. Eftir það hefðu þeir farið heim til meðákærða og meðákærði hefði beðið ákærða um aðstoð við að flytja loftpressu úr bifreiðinni. Í sama mund og þeir hafi ætlað að taka loftpressuna úr bifreiðinni hefði lögreglumaður komið og spurt þá út í loftpressuna. Ákærði og meðákærði hefðu svo farið upp til meðákærða, drukkið kaffi, og svo hefði ákærði farið og hitt börn sín.

Aðspurður hvar þeir hefðu fengið loftpressuna sagði ákærði að hann vissi ekki hvort það hefði verið í Hafnarfirði eða Keflavík þar sem hann hefði aldrei farið út úr bifreið meðákærða. Borinn var undir ákærða framburður hans hjá lögreglu um að loftpressan hefði verið afhent í Keflavík og sagði ákærði að það væri ekki rétt eftir honum haft þar sem hann hefði ekki verið vitni að afhendingu hennar. Einnig var borinn undir ákærða framburður hans hjá lögreglu um að hann hefði farið með meðákærða til Keflavíkur til að sækja um vinnu þar sem meðákærði var að vinna, en ekki til að heimsækja börn sín, eins og hann sagði fyrir dómi. Ákærði sagði að hann hefði ætlað að hitta börn sín en svo hafi hann ætlað að fara í […] þar sem meðákærði vann. Síðar hefði hann farið til Reykjavíkur ásamt frænda sínum.

Ákærði kvaðst ekki geta sagt til um hvað hann og meðákærði hefðu verið lengi í Kópavogi og Hafnarfirði áður en þeir fóru aftur til Reykjanesbæjar. Jafnframt sagði ákærði að hann hefði neytt áfengis og að hann notaði ekki úr. Ákærði var spurður út í framburð sinn hjá lögreglu um að þeir hefðu hitt mann á silfurlitaðri bifreið við eina af aðalgötunum í Keflavík, og að loftpressan hafi verið flutt úr henni í bifreið meðákærða, og kvaðst hann ekki vera viss um hvort þetta hefði verið í Keflavík eða Hafnarfirði. Meðákærði hefði farið út úr bifreið sinni en ákærði hefði verið í henni og ekki viljað trufla þá. Þegar ákærði var spurður hvort meðákærði hefði sagt við lögreglu að hann hefði fengið loftpressuna lánaða hjá vinnuveitanda sínum kvaðst hann ekki hafa hugmynd um hvort hann hefði sagt þetta. Meðákærði hefði fengið loftpressuna lánaða en ákærði vissi ekki hjá hverjum. Þá hefði meðákærði bara beðið ákærða um aðstoð við að flytja loftpressuna inn í húsið. Einnig sagði ákærði að hann myndi ekki hvernig bifreið mannsins sem meðákærði hitti hefði verið á litinn og að honum hefði staðið á sama um manninn og bifreiðina. Um tengsl sín við meðákærða sagði ákærði að þeir hefðu kynnst í gegnum frænda ákærða.

Ákærði B sagði fyrir dómi að hann hefði hitt meðákærða í Hafnarfirði, en meðákærði hefði ætlað að sækja þar um vinnu. Ákærði kvaðst kannast við að þeir hefðu farið í spilakassa í Kópavogi en hann myndi ekki hvort þeir hefðu hitt einhvern þar. Þá kvaðst ákærði ekki muna eftir því að hann hefði vantað loftpressu en það gæti verið. Borinn var undir ákærða framburður hans hjá lögreglu um að hann hafi farið í hraðbanka og hitt mann að nafni D-kk-nf og kvaðst ákærði hafa hitt hann um kvöldið. Ákærði hefði svo síðar fengið loftpressu hjá honum. Nánar tiltekið hefði D-kk-nf hitt hann síðar við verslun 10-11 í Hafnarfirði. D-kk-nf hefði verið á Golf-bifreið. Ákærði kvaðst ekki muna hvað klukkan hefði verið en þetta gæti hafa verið kl. 03:45. Í millitíðinni hefðu ákærði og meðákærði spilað í spilakössum og ákærði hitt bróður sinn í Reykjavík. Var þá borinn undir ákærða framburður hans hjá lögreglu um að þeir hefðu farið til Keflavíkur og drukkið kaffi og sagði ákærði að það gæti verið. Jafnframt var borið undir ákærða að í frumskýrslu lögreglu segir að hann hafi greint lögreglumanni, sem kom að ákærða og meðákærða á […], frá því að hann hefði fengið loftpressuna hjá vinnuveitanda sínum og sagði ákærði að það væri ekki rétt að hann hefði sagt það, heldur hefði hann sagt að hann ynni við þetta.

Um tengsl sín við D-kk-þf sagði ákærði að hann væri kunningi sinn. Ákærði sagði að hann hefði ekki haft símanúmerið hjá D-kk-þgf en þeir hefðu mælt sér mót til að afhenda loftpressuna. Einnig sagði ákærði að hann hefði fengið loftpressuna að láni og ekki þurft að greiða fyrir afnotin nema hann hefði eyðilagt pressuna. Ákærði var spurður hvernig hann hafi ætlað að skila loftpressunni ef hann var ekki með símanúmer D-kk-ef og gæti ekki sagt á honum nánari deili og svaraði ákærði því til að D-kk-nf hefði ætlað að koma til Keflavíkur eftir nokkra daga til að sækja loftpressuna, en hann hafi vitað hvar ákærði ætti heima. Ákærði var þá spurður hvort D-kk-nf hefði haft samband við ákærða til að fá loftpressuna til baka og sagði ákærði að hann hefði reynt að ná sambandi við D-kk-þf en án árangurs. Ákærði hefði svo beðið vin D-kk-ef að skila til hans að hringja í ákærða en D-kk-nf hefði ekki hringt.

Ákærði var inntur eftir ferðum meðákærða eftir að þeir fóru heim til ákærða með loftpressuna og sagði ákærði að meðákærði hafi ætlað að hitta börn sín og sækja svo um vinnu.

Ákærði staðfesti fyrirliggjandi skjal þar sem hann afsalar sér munum sem voru haldlagðir. Hann tók fram að vinkona hans ætti dvd-spilarann og hann kvaðst ætla að koma upplýsingum um hana til lögreglu svo hægt væri að skila henni dvd-spilaranum. Þá sagði ákærði að heimild sem hann undirritaði vegna leitar á heimili sínu að […] hefði ekki verið þýdd fyrir hann og lögreglan hefði sagt að hann ætti að skrifa undir hana vegna muna sem hún hefði haldlagt, en efni skjalsins hefði annars ekki verið útskýrt fyrir honum.

Vitnið B-kk-nf M-kk-nf S-kk-nf lögreglumaður kom fyrir dóm og skýrði frá því að það hefði veitt grænni bifreið athygli aðfaranótt 14. júní 2011 og veitt henni eftirför. Þegar vitnið hefði komið að bifreiðinni hefðu ákærðu staðið fyrir utan hana og verið að taka loftpressu úr farangursrými hennar. Ákærðu hefðu talað mjög óskýrt, þ.e. þeir hefðu talað bjagaða ensku. Vitnið hefði spurt hvað þeir væru að gera og ákærði B sagt að þeir hefðu fengið loftpressuna að láni, en annar þeirra væri að […]. Vitnið sagði jafnframt að ákærði hefði sagt þetta óskýrt svo að vitnið hefði ekki náð því hvaða […] þetta hefði verið. Vitnið sagði að sér hefði þótt ákærðu grunsamlegir en ekki hafi verið ástæða til að aðhafast frekar í málinu. Vitnið hefði svo fengið upplýsingar um það daginn eftir að innbrot hefði verið tilkynnt þar sem loftpressu hefði verið stolið.

III.

Í máli þessu er ákærðu gefið að sök að hafa aðfaranótt 14. júní 2011 brotist inn í húsnæði að Iðavöllum 1 í Reykjanesbæ, stolið þaðan loftpressu og farið með hana að þáverandi dvalarstað ákærða B að […].

Samkvæmt gögnum málsins liggur ekki nákvæmlega fyrir hvenær umrætt innbrot hefur átt sér stað, en tilkynnt var að það hefði verið einhvern tímann á tímabilinu 10.-14. júní 2011.

Ákærði B kveðst hafa farið ásamt ákærða A að kvöldi 13. júní í Hamraborg í Kópavogi og spilað í spilakössum. Meðan þeir hafi verið þar hafi ákærði farið í hraðbanka og hitt pólskan mann að nafni D-kk-nf. Þeir hafi farið að ræða saman og ákærði sagt frá því að hann vantaði loftpressu til að mála bíl sinn. D-kk-nf hafi sagt ákærða að hann gæti útvegað loftpressu og þeir hafi mælt sér mót um nóttina. Þeir hefðu hist við verslun 10-11 í Hafnarfirði og ákærði fengið loftpressuna afhenta. Ákærði neitar því að hann hafi sagt við lögreglumann, sem hafði afskipti af ákærðu umrædda nótt, að hann hafi fengið loftpressuna hjá vinnuveitanda sínum. Gegn neitun ákærða og þar sem ekki er útilokað að um misskilning hafi verið að ræða vegna tungumálaörðugleika verður ekki á því byggt að ákærði hafi sagt þetta.

Framburður ákærða A er á svipaða leið. Hann hefur einnig borið um að ákærðu hafi farið í spilakassa í Kópavogi og um nóttina hafi þeir farið og hitt mann sem hefði látið ákærða B fá loftpressu. Ákærði segir að hann hafi ekki fylgst sérstaklega með manninum og hann kveðst ekki vera viss um hvort afhendingin hafi átt sér stað í Hafnarfirði eða Reykjanesbæ. Að mati dómsins hefur það ekki þýðingu þótt ákærðu beri ekki saman um hvar loftpressan hafi verið afhent, enda var það greinilegt fyrir dómi að ákærðu þekkja ekki staðhætti hér á landi, t.d. áttu þeir í vandræðum með að gera grein fyrir því hvar þeir byggju.

Það verður hins vegar að telja það með nokkrum ólíkindum að ákærði B hafi fengið lánaða verðmæta loftpressu hjá manni sem hann þekkir ekki vel og veit lítil deili á. Þá dregur það enn frekar úr trúverðugleika framburðar ákærða B að D-kk-nf hafi ekki leitast við að fá loftpressuna afhenta frá ákærða eða lögreglu. Þetta þarf þó ekki að benda til þess að sagan um D-kk-þf sé uppspuni heldur getur ástæða þess allt eins verið sú að umræddur D-kk-nf hafi komist yfir loftpressuna með ólögmætum hætti. Framburði ákærða B, um að hann hafi fengið loftpressuna frá manni að nafni D-kk-nf, hefur því ekki verið hnekkt og ekki liggur fyrir vitnisburður eða annað sem sannar að það hafi verið ákærðu sem brutust inn í umrætt húsnæði og stálu loftpressunni.

Með vísan til alls framangreinds hefur ákæruvaldinu ekki tekist lögfull sönnun þess að ákærðu hafi gerst sekir um þá háttsemi sem greinir í ákæru. Verða ákærðu því sýknaðir af refsikröfu ákæruvalds. Eins og verknaðarlýsingu í ákæru er háttað kemur ekki til álita hvort ákærðu hafi gerst sekir um hylmingu.

Eftir stendur krafa ákæruvaldsins um upptöku, eins og nánar greinir í ákæru. Með hliðsjón af því að ákærði B féllst fyrir dómi á upptökukröfuna og með vísan til 69. gr. b almennra hegningarlaga nr. 19/1940, sbr. lög nr. 149/2009, er fallist á kröfuna.

IV.

Með vísan til 2. mgr. 218. gr. laga nr. 88/2008 um meðferð sakamála ber að fella allan sakarkostnað á ríkissjóð. Þóknun verjanda ákærða A, Á-kk-ef J-kk-ef hrl., þykir hæfilega ákveðin, með hliðsjón af tímaskýrslu, 251.000 kr., að meðtöldum virðisaukaskatti. Þá er aksturskostnaður verjanda 35.520 kr. Þóknun verjanda ákærða B er ákveðin, með hliðsjón af tímaskýrslu, 203.938 kr., að meðtöldum virðisaukaskatti, og aksturskostnaður nemur 26.640 kr.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærðu, A og B, eru sýknir af ákæru í málinu.

Ákærði B sæti upptöku á Einhell XRP BYK-6001 borvél, Bosch D-70745 stingsög, Kress borvél, Powerline fræsara, svartri kýttisprautu, gulum Powerline slípirokk, grárri og rauðri Hilti borvél, grárri og blárri Einhell borvél, boxi með Hitachi skrúfbitum, ferða DVD spilara af óþekktri tegund, gulri bónvél, blárri og grárri kúttsög, framhlið af Pioneer bílageislaspilara, gulri hnoðbyssu merktri FMN, gulum slöngubút, Wurth tösku sem innihélt fasta lykla, 2 topplyklasettum af óþekktri tegund, úlpu merktri Borgarafli, slípihaus fyrir borvél, verkfærakistu með ýmsum smáverkfærum og Ersa Kennedy topplyklasetti.

Allur sakarkostnaður greiðist úr ríkissjóði, þar með talin 251.000 króna þóknun skipaðs verjanda ákærða A, Á-kk-ef J-kk-ef hæstaréttarlögmanns, og aksturskostnaður hans að fjárhæð 35.520 krónur, og 203.938 króna þóknun verjanda ákærða B, U-kk-ef S-kk-ef B-kk-ef héraðsdómslögmanns, og 26.640 króna aksturskostnaður hans.

S-kvk-nf B-kvk-nf